અનેક ઍક્ટર અને સ્ટાર સાથે મલ્ટિસ્ટારર બની ગયેલી આ ફિલ્મમાં અનિલ કપૂર અને ફરહાન અખ્તરને બાદ કરતાં આખી સ્ટારકાસ્ટ ચેન્જ થઈ છે. ફિલ્મની ઓરિજિનલ કાસ્ટમાં ફરહાન અખ્તર, કરીના કપૂર, રણબીર કપૂર અને કૅટરિના કૈફ હતાં, જ્યારે અનિલ કપૂર સાથે માધુરી દીક્ષિતને સાઇન કરવાનું પ્લાનિંગ હતું, પણ આખી ગેમમાં સૌથી પહેલી ફાચર રણબીર કપૂરે મારી. ડેટ્સના ઇશ્યુ ઊભા થતા હોવાથી રણબીરે ફિલ્મ સાઇન ન કરી એટલે ફિલ્મમાં રણબીરની બહેન બનનારી કરીના કપૂર પણ ફિલ્મમાંથી હટી ગઈ. રણબીર અને કરીના ગયાં એટલે કૅટરિનાએ પણ ફિલ્મ છોડી દીધી અને ફિલ્મમાં પોતાનો રોલ સેન્ટરમાં ન લાગતાં માધુરીએ પણ ફિલ્મ કરવાની ના પાડી. આટલી ના આવ્યા પછી મહામુશ્કેલીએ આજની કાસ્ટને તૈયાર કરવામાં આવી. મજાની વાત એ છે કે આ ફિલ્મ બનતાં સાડાચાર મહિના લાગ્યા હતા, પણ ફિલ્મનું કાસ્ટિંગ તૈયાર કરવામાં ૭ મહિના નીકળી ગયા હતા.